text: To ældre bilister kvæstede ved alvorlig ulykke
  02 september 2019 kl. 18.43
  To biler er mandag aften stødt sammen ved Esbjerg.
  Artiklen er opdateret med oplysninger om de to tilskadekomne.
  Føreren af bilen, der ikke overholdt vigepligten, er en 81-årig kvinde fra Esbjerg. Føreren af den anden bil er en 80-årig kvinde fra Varde. Begge er kommet alvorligt til skade, men bilisterne er dog ikke i livsfare, fortæller Sydjyllandspoliti i et tweet.
  To biler er kørt sammen ved krydset mellem Forum Hovedvej og Astrupvej. Ulykken skete ifølge Syd- og Sønderjyllands Politi, da den ene af bilerne ikke overholdt den ubetingede vigepligt. Begge bilister er kvæstede, og føreren af bilen, der ikke overholdt vigepligten, er alvorligt såret.
  Sydjyllands Politi har tilkaldt en bilinspektør til undersøgelse af ulykkesstedet.
  Der er lavet en omkørsel efter uheldet. Vejen er spærret i begge retninger, indtil bilinspektørens undersøgelser er færdige.
  De pårørende til begge tilskadekommende er underrettet.
  Se mere på localeyes.dk
  